Source: https://badog.blogstar.hu/2017/06/27/huha-micsoda-hir/39710/
Timestamp: 2019-07-21 23:39:57+00:00

Document:
HŰHA! MICSODA HÍR - Bádog - Bayer Zsolt blogja
Itt jársz: Főoldal » HŰHA! MICSODA HÍR
HŰHA! MICSODA HÍR
Emlékeznek, amikor két bíró megtorpedózta Trump elképzelését? Emlékeznek az akkori gúnyolódásra, fikázásra, no és persze az örömtáncra?
Akkor most olvassák el ezt:
„Trump csatát nyert: életbe lép a beutazást korlátozó csomagja több pontja
Korlátozhatják a nem amerikai állampolgárok beutazását Szíriából, Iránból, Szudánból, Líbiából, Szomáliából és Jemenből- azok, akiknek rokonaik vannak az USA-ban, vagy ottani intézményekhez kötődnek, egyelőre mentesülnek.
120 napra felfüggeszthető a bevándorlási kérelmek elbírálása végső döntés októberben várható
Az alkotmánybíróság szerepét betöltő szövetségi legfelsőbb bíróság a Fehér Ház kérésére sürgősséggel tárgyalta az elnöki rendeletet, amelyet korábban két alsóbb fokú bíróság felfüggesztett. A testület törvényesnek minősítette a felfüggesztett elnöki rendelet egyes részeit, így azok azonnali hatállyal életbe lépnek. Ez azt jelenti, hogy az amerikai kormányzat korlátozhatja a nem amerikai állampolgárok beutazását Szíriából, Iránból, Szudánból, Líbiából, Szomáliából és Jemenből.
A bíróság megfogalmazása szerint a döntés azokra a külföldi állampolgárokra vonatkozik, akik " híján vannak az Egyesült Államokban lévő valamely személy vagy entitás iránti jóhiszeműségnek." A rendelet egészét a bíróság a nyári szünet után, októberben vizsgálja meg. A bírák ugyanakkor érvényben hagyták a rendelet végrehajtását felfüggesztő alsóbb fokú bírósági döntések azon részét, amely lehetővé teszi a rendelet elleni fellebbezést mindazoknak, akiknek az Egyesült Államokban rokonaik élnek, esetleg ottani egyetemeken tanulnak, netán munkahelyük az országban van.
Donald Trump nem sokkal elnöki beiktatása után hozta nyilvánosságra rendeletét az egyes országokból történő beutazások átmeneti felfüggesztéséről, ám a felháborodás nyomán visszavonta és március 6-án új, módosított rendeletet tett közzé. Ebben hat országból - Szíriából, Iránból, Szudánból, Líbiából, Szomáliából és Jemenbő l- érkezők beutazását függesztette fel átmeneti időre, a határellenőrzést szigorító új módszerek kidolgozásáig. Ugyanezen okból 120 napra felfüggesztette a menekültek bevándorlási kérelmeinek elbírálását is.
Az elnöki rendeletnek március 16-án kellett volna hatályba lépnie, ám Hawaii és Maryland szövetségi államok bírósága az egész országra kiterjedő hatállyal felfüggesztette, s a felfüggesztést két fellebbviteli bíróság később jóvá is hagyta.
Az amerikai elnök a rendelet kiadásakor és az azt követő vitákban is az Európában elkövetett terrorista merényletekre hivatkozott. "Nem engedjük meg, hogy a terrorizmus a mi partjainkat is elérje" - fogalmazott az elnök. Bírálói szerint viszont a rendelet hátrányosan különböztetett meg muszlim vallásúakat, hiszen a tiltás muszlim többségű államokat érint.
Donald Trump közleményben üdvözölte a bíróság döntését. "A legfelsőbb bíróság egyhangúlag meghozott döntése egyértelmű győzelem nemzetbiztonságunk számára"- fogalmazott az elnök. Hozzátette: "első számú felelőssége" az amerikai nép biztonságának megóvása, s a bírósági döntés éppen ezt teszi számára lehetővé. Hangsúlyozta azt is: különös örömmel tölti el, hogy a bírák egyhangúlag hozták meg döntésüket.
A mostani döntés meghozatalakor - amerikai sajtójelentések szerint - legfelsőbb bíróság három konzervatív tagja kijelentette: a rendelet egészének életbe léptetését megszavazná. A legfelsőbb bíróságon a 49 éves Neil Gorsuch kinevezésével ismét 5:4 arányú többségben vannak a a konzervatív bírák. Napok óta arról folyik a közbeszéd, hogy az egyik bíró visszavonulna, s ezzel újból lehetőség teremtődne arra, hogy Donald Trump ismét konzervatív bírót jelöljön.”
Remek! És akkor most az egykori gúnyolódók, fikázók és örvendezők szépen álljanak sorba, fogják meg egymás kezét, úgy, nagyon ügyes, és tessék hamar, fegyelmezetten elsétálni a búbánatos, büdös picsába. A menet elején haladjon a 444 csapata!
https://badog.blogstar.hu/./pages/badog/contents/blog/39710/pics/lead_800x600.jpg
https://badog.blogstar.hu/2017/06/27/huha-micsoda-hir/39710/
IHAJ-CSUHAJ! SŐT: CSUHAJJA!
AZ ISZLÁMRÓL ÉS A MIGRÁNSOKRÓL 2. RÉSZ

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság